ΟΔΗΓΙΕΣ ΔΙΚΑΙΟΥΧΩΝ ΓΙΑ ΤΗΝ ΕΦΑΡΜΟΓΗ ΥΠΟΧΡΕΩΣΕΩΝ ΕΠΙΚΟΙΝΩΝΙΑΣ ΚΑΙ ΠΡΟΒΟΛΗΣ ΠΡΟΓΡΑΜΜΑΤΩΝ ΕΠΙΔΟΤΗΣΗΣ ΤΗΣ ΑΠΑΣΧΟΛΗΣΗΣ ΔΡΑΣΗ 16922– ΜΕΤΑΡΡΥΘΜΙΣΗ ΤΩΝ ΕΝΕΡΓΗΤΙΚΩΝ ΠΟΛΙΤΙΚΩΝ ΑΠΑΣΧΟΛΗΣΗΣ**ΤΗΝ ΕΦΑΡΜΟΓΗ ΥΠΟΧΡΕΩΣΕΩΝ ΕΠΙΚΟΙΝΩΝΙΑΣ ΚΑΙ ΠΡΟΒΟΛΗΣ ΡΑΜΜΙΔΟΤΗΣΗΣ ΤΗΣ ΑΠΑΣΧΟΛΗΣΗΣ**

**ΔΡΑΣΗ 16747 – ΜΕΤΑΡΡΥΘΜΙΣΗ ΤΩΝ ΕΝΕΡΓΗΤΙΚΩΝ ΠΟΛΙΤΙΚΩΝ ΑΠΑΣΧΟΛΗΣΗΣ**

Οι ιδιωτικές Επιχειρήσεις και γενικά εργοδότες του ιδιωτικού τομέα που συμμετέχουν ως δικαιούχοι στο  πρόγραμμα επιδότησης της απασχόλησης ως αποδέκτες χρηματοδότησης του Ταμείου Ανάκαμψης και Ανθεκτικότητας, έχουν υποχρεώσεις ως προς την πληροφόρηση, επικοινωνία και προβολή της χρηματοδότησης σύμφωνα με το Θεσμικό Πλαίσιο και τον Οδηγό Επικοινωνίας του ΕΣΑΑ Ελλάδα 2.0.

Για τη διευκόλυνση των δικαιούχων επιχειρήσεων οι υποχρεώσεις και τα σχετικά υποδείγματα έχουν αποτυπωθεί σε αρχείο Συνοπτικών Οδηγιών για τα Προγράμματα Απασχόλησης Δ.ΥΠ.Α. στην  ιστοσελίδα της ΕΥΣΤΑ στο σύνδεσμο <https://greece20.gov.gr/epikoinwnia-dimosiotita/>

Συνοπτικά οι κύριες υποχρεώσεις επικοινωνίας κατά την υλοποίηση  του έργου είναι οι εξής :

**ΑΝΑΡΤΗΣΗ ΑΦΙΣΑΣ**

Σε θέση που είναι σαφώς ορατή στο κοινό (πχ είσοδος επιχείρησης/επαγγελματικού χώρου) τοποθετείται τουλάχιστον μία έντυπη αφίσα ελάχιστου μεγέθους Α3 ή μια ηλεκτρονική προβολή σε οθόνη, με πληροφορίες σχετικά με τη δράση και αναδεικνύοντας τη χρηματοδότηση από την Ευρωπαϊκή Ένωση.

Στο αρχείο Συνοπτικών Οδηγιών για τα Προγράμματα Απασχόλησης Δ.ΥΠ.Α. στην  ιστοσελίδα της ΕΥΣΤΑ στο σύνδεσμο <https://greece20.gov.gr/epikoinwnia-dimosiotita/>  διατίθεται πρότυπο αφίσας έτοιμο προς χρήση (εκτύπωση ή ηλεκτρονική προβολή).

**ΣΗΜΑΝΣΗ ΙΣΤΟΤΟΠΟΥ**

Στον διαδικτυακό τόπο του δικαιούχου (αν υπάρχει), τοποθετείται η  οπτική ταυτότητα του Ελλάδα 2.0 που αποτελείται από το έμβλημα της Ένωσης και τη σχετική δήλωση χρηματοδότησης «Με τη χρηματοδότηση της Ευρωπαϊκής Ένωσης – NextGenerationEU» και το λογότυπο του Εθνικού Σχεδίου Ανάκαμψης και Ανθεκτικότητας «Ελλάδα 2.0», καθώς και πληροφορίες για τη δράση.

Για την κάλυψη της υποχρέωσης αυτής, μπορεί να γίνει χρήση του προτύπου αφίσας σε μέγεθος ευανάγνωστο ή αν δεν υπάρχει ο απαιτούμενος χώρος θα πρέπει τουλάχιστον να εμφανίζεται η οπτική ταυτότητα  (επισυνάπτεται σχετικό banner).

Η σήμανση θα πρέπει μέσω υπερσύνδεσης να παραπέμπει στην ιστοσελίδα του Ελλάδα 2.0 <https://greece20.gov.gr/>